“Kredit uyushmalarini qayta tashkil etish va tugatish tartibi to‘g‘risidagi nizomni tasdiqlash haqida”gi qarorga o‘zgartirishlar kiritish to‘g‘risida

O‘zbekiston Respublikasining Fuqarolik kodeksi va O‘zbekiston Respublikasining “O‘zbekiston Respublikasining Markaziy banki to‘g‘risida”gi Qonuniga muvofiq O‘zbekiston Respublikasi Markaziy banki Boshqaruvi qaror qiladi:
 1. O‘zbekiston Respublikasi Markaziy banki Boshqaruvining 2008-yil 19-apreldagi 10/3-son “Kredit uyushmalarini qayta tashkil etish va tugatish tartibi to‘g‘risidagi nizomni tasdiqlash haqida”gi qaroriga (ro‘yxat raqami 1815, 2008-yil, 22-may) (O‘zbekiston Respublikasi qonun hujjatlari to‘plami, 2008-y., 20-21-son, 195-modda) ilovaga muvofiq o‘zgartirishlar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. Qarorda:
 a) nomidan va 1-bandidan “qayta tashkil etish va” degan so‘zlar chiqarib tashlansin;
 b) muqaddima quyidagi tahrirda bayon etilsin:
 “O‘zbekiston Respublikasining Fuqarolik kodeksiga va O‘zbekiston Respublikasining “O‘zbekiston Respublikasining Markaziy banki to‘g‘risida”gi Qonuniga muvofiq O‘zbekiston Respublikasi Markaziy banki Boshqaruvi qaror qiladi:”.
 2. Nizomda:
 a) nomidan “qayta tashkil etish va” degan so‘zlar chiqarib tashlansin; 
 b) muqaddima quyidagi tahrirda bayon etilsin:
 “Mazkur Nizom O‘zbekiston Respublikasining Fuqarolik kodeksi va O‘zbekiston Respublikasining “O‘zbekiston Respublikasining Markaziy banki to‘g‘risida” Qonuniga muvofiq, kredit uyushmalarini tugatish tartibini belgilaydi.”;
 v) 1, 3-bandlar va II bo‘lim o‘z kuchini yo‘qotgan deb topilsin;
 g) 66 va 67-bandlar quyidagi tahrirda bayon etilsin:
 “66. Markaziy bank taqdim etilgan hujjatlarni ko‘rib chiqib, tugatilgan kredit uyushmalarini Kredit uyushmalarining davlat reyestridan chiqarish to‘g‘risida qaror qabul qiladi.
 67. O‘zbekiston Respublikasi Markaziy banki tomonidan Kredit uyushmalarining Davlat reyestriga tegishli yozuv kiritilganidan keyin, kredit uyushmasini tugatish tamomlangan hisoblanadi.
 Tugatish natijasida paydo bo‘lgan va faoliyati tugatilgan kredit uyushmalari to‘g‘risidagi e’lon ommaviy axborot vositalarida chop etiladi.”.